Lav et referat af nedenstående tekst:

Tekst:
Kirsten Moesgaard fra Vesthimmerlandslisten er ikke længere næstformand i Teknik- og Miljøudvalget i Vesthimmerlands Kommune. Sådan ligger landet efter en afstemning mandag, hvor et flertal i udvalget stemte for at fratage hende hvervet, fordi hun ifølge flertallet har overtrådt sin tavshedspligt. - Det er ikke okay, at man refererer fra et lukket møde til pressen. Vi skal kunne tale frit. Man kan referere, hvad man selv har sagt, men ikke hvad andre har sagt. - Hun er uddannet advokat. Jeg kunne forstå, hvis det var mig selv, som bare er pedel, at jeg kunne plumpe i. Men hun ved, hvad hun ikke må sige videre, forklarer udvalgets formand, Anders Kjær Kristensen (S). I begyndelsen af maj fortalte hun til NORDJYSKE, hvad et konservativt udvalgsmedlem angiveligt havde bedt om i en sag i regi af udvalget. - Hun synes ikke selv, at hun havde gjort noget forkert, og det synes alle øvrige medlemmer, fortsætter Anders Kjær Kristensen (S). Ville hun kunne have beholdt sin post som næstformand, hvis hun havde beklaget? - Ja, måske. Hvis hun havde undskyldt og sagt, at det ikke ville ske igen. Men hun påstod hårdnakket, at hun ikke havde gjort noget forkert. Moesgaard: Væsentligt at få frem Kirsten Moesgaard er ganske uenig med sin udvalgsformand. - Jeg har ikke brudt min tavshedspligt. Jeg har ikke refereret nogen ordret. Men det er fuldstændig korrekt, at jeg har gjort opmærksom på, at nogen i udvalget har bedt om nogle udregninger. - De ting, vi drøfter på udvalget, skal fremgå af en dagsorden. Dér skal alle kunne komme med alting, uden at det bliver sagt videre. Men man kan ikke sige hvad som helst, fordi det er sagt på et lukket møde. Og det her punkt var uden for dagsordenen. - Det er væsentligt for offentligheden at vide, fordi det har store konsekvenser for både kommunens økonomi og berørte borgere. - Emnet var slet ikke på dagsordenen, så det er uordentligt at bringe et sådant emne ind. Hun accepterer dog, at et flertal har frataget hende posten som næstformand.

Referat:
Næstformanden for Teknik- og Miljøudvalget i Vesthimmerlands Kommune, Kirsten Moesgaard, har fået frataget sin post, fordi det flertal mener, hun har overtrådt sin tavshedspligt.